text.text: "معمارية تروي تجربتها في كسوة المباني و"الفاشن
text.text_idx: #000002
text.text: تابعوا البرنامج على تطبيقات البودكاست
text.text_idx: #000004
text.text: دلال عبد الله معمارية وأم ومصممة أزياء، عاشت العديد من المفارقات في عملها بالميدان وفي تحويل مسار عمها وفي دراستها.
text.text_idx: #000006
text.text: دلال : " دخلت انا وعرفت عن نفسي دلال عبد الله مهندسة من شركة كذا ، مسؤولة عن كذا وكذا وكذا فكان هناك نظرة لا تخلوا من السخرية انه يعني انا شو جاية أعمل هون يعني وين مكاني من الاعراب بهذا الاجتماع يعني هي العمارة هي عبارة عن كسوة للمباني بنلبس المباني بطرق مختلفة اوقات بتكون fashionable اوقات بتكون classic اوقات بتكون high- tech في الها أكتر من مسمى انه انا كل الي حكيته هلا يمكن هو بيشكل نسبة ٢٠ ٪ من الرحلة الطويلة هاي الي بدي أنصح فيه البنات يمكن نصيحة صارت حفظناها عن غيب ، لازم دائما الشهادة تكون معانا سواء بدنا نشتغل فيها او ما بدنا نشتغل فيها هي بتكون موجودة وبتكون سلاح "
text.text_idx: #000008
text.text: هبة جوهر : " في المجالات الي بتفوت النساء عليها في تحديات كتيربتمر فيها، يعني فوق التحديات الي بمر فيها أي شخص بغض النظر عن جنسة في ضريبة بتدفعها السيدات وجهد مضاعف لتثبت انها كأمراة قادرة تكون بهاد المكان وبتستحق.
  دلال عبد الله مهندسة معمارية أم لبتت و3 أوولاد وفاشن ديزاينر ومؤسسة لبوتيك، تجربة دلال بتبين من الظاهر عادية الا انه جواتها كتير من التفاصيل الي بتمر فيها السيدات بشكل يومي ليقددروا يثبتوا وجودهم وتفوقهم في مجال معين راح تحكيلنا قصتهاالقصيرة
text.text_idx: #000009
text.text: دلال : " انا بنت وحيدة مع أربع شباب كان ترتيبي رقم ٤ يعني في ٣ قبلي وبعدين أنا وفيه واحد اجه بعديا فكنت بعتبر طفولتي كانت شوية صبيانية بحكم اني مع ولاد دائما فكنت دائما اروح العب زيهم واروح واجي زيهم وكذا ، هلا بالمدرسة كنت شقية وكنت شاطرة بس يعني ما كنت مثلا الأشقية الي على قلة أدب او على كذا او كذا كان بضمن المعقول وكان الي شعبية بالمدرسة وكنت محبوبة وكنت من الطلاب الشاطرين بس مكنتش كتير من الأوائل بس كنت من خلينا نقول من الفاينات معلماتي كانوا يحبوني وصاحباتي بيحبوني يعني كنت اجمالا من الشخصيات المحبوبة بالمدرسة ، كنت أحب أشارك بالنشاطات ،كنت بالكشافة ، كنت دائما أشارك بفرق الموسيقى يعني أي نشاطات فنية كنت دائما أشارك فيها فكنت دائما أحب هيك أكون متواجدة هذا بالنسبة للمدرسة يعني حتى بالجامعة كنت أشارك دائ٬ا بالنشاطات الخاصة بالجامعة "
text.text_idx: #000010
text.text: هبة جوهر : " لما صارت في المرحلة الاعدادية بدأت الميول الفنية الموجودة عند دلال تتشكل لما كانوا يسألوها شو بدك تصيري لما تكبري كانت تجاوب مهندسة معمارية أو ديكور، يمكن لانه اخوها مهندس وفي أكتر وفي بيعلتها هندسة، بس لما اجى وقت الجامعة سجلت تخصص صيدلة وبدأت من هناك أول تحدي بدراستها تخصص ما بناسب شغفها "
text.text_idx: #000011
text.text: دلال : " انا بحياتي ما كان يعني لمحة هيك اني بدي صيدلة بس عشان أسعد ماما وبابا خلينا نسجل صيدلة ، سجلت صيدلة بالجامعة هلا السنة الأولى هي عبارة عن متطلبات الجامعة تمت انهاء السنة الؤلى بنجاح بلشت السنة التانية كنت أدخل المحاضرة ما أفهم الدكتورايش بيحكي ، الدكتور بعالم وأنا بعالم ، كنت أحاول أستوعب ايش بيحكي الدكتور هاي الأشياء من وين بيجيبها ما كنت أقدر أفهم الصراحة للأسف صرت هادية حملت كتير مواد ما قدرت أنجح فيها لأني ما كنت أقدر أستوعب أبدا المواد الي كنا ندرسها ، هو انا قولت خلاص انا لازم أرجع لطريق الصواب والحلم الي انا بدي اياه ، أهلي دعموني بقراري وحولت وسجلت لهندسة العمارة وبلشت انا بسميها رحلة السعادة بالنسبة لإلي علشان هيك دائما بحكي انه لازم الواحد يحاول يقدر يعرف على القليل شو المجالات الي هو بيطلعلها وبيحبها او بيرغبها او بيميل ليها أكتر من خلال المسيرة التعليمية بهندسة العمارة ما كانت بتخلوا من التحديات ما بعرف ليه الصراحة احنا في دائما عنا نظرة نمطية الدكاترة سواء الذكور او الإناث يعني انا كنت يعني عمري ١٨ او ١٩ سنة وداخلة الجامعة ومبسوطة بحالي ، داخلة هندسة عمارة وبدي أكون حدا الي بيشوفني بيعرف انه انا عمارة يعني بدي يكون هيك شكلي من بعيد يقولك هاي جاية من كلية عمارة ، لازم ستايلي يكون مختلف وشعري يكون مختلف وأنا اكون مختلفة ، فاحنا في عندنا للأسف طبعا الحكم على المظهر او النمطي او او او انه طالما الشاطر او النجيب مش لازم يكون مهتم بمظهره ليه ما بعرف اذا كانت الصبية stylish مرتبة وخلينا نقول دلوعة فهي مش جاية تدرس ومش راح تقدر تعمل اشي ولا راح تقدر تفيد المجتمع باشي ليه ، وهذا النموذج واجهته طبعا ، واجهته من البداية ، واجهته بأقصى المشاهد ، أقصى أنواع النقد يعني بس مع هيك عادي كنت آخد الأمور بروح النكتة والدعابة لأنه خلاص بالنهاية هدول دكاترة وجايين وهما الهم رأيهم وانا بالنهاية لمرحلة انا لازم آخد بآراءهم وانا بهاي المرحلة موجودة علشان هما يعطوني شو ما بدهم انتقادات سواء كانت بناءه او هادمة فانا لازم آخدها وأحاول اني اشتغل عليها علشان أطور من حالي وما أرجع أكرر هاي الأخطاء مع انه الانتقادات كان أساسها النظرة النمطية الي حكيت عنها والي كانت موجهة من دكتورة للأسف هذا كان واحد من التحديات الي كان موجود ، نيجي لتحدي آخر من التحديات الموجودة والي هي الدكاترة الي بيكونوا موجودين وبيعطوا مواد وبسبب او لآخر تضطري انك تحملي المادة مش عارفه كيف أصيغ الموضوع بس يعني اذا في كان طلبات معينة او كذا او يعني الأمور لازم تاخد شكل تاني لحد انك تقدري تنجحي بهاي المادة يعني لا يخلوا الأمر من التحرش اذا بدي أسميه ، هلا يمكن على هاداك الوقت ما كانت تحرش كانت خفة دم يمكن كانت تسلية يمكن كانت ما بعرف شو بغض النظر شو ما كان اسمها بس هذا الشي كمان كان موجود للأسف الشديد "
text.text_idx: #000012
text.text: هبة جوهر : " تحديات الجامعة كانت جزء من التحديات الي مرت فيها دلال بعد الجامعة وفي الحياة العملية ولما كانت تشتغل بالميدان بدأت المزيد من المفارقات، المهندسة الي تخرجت جديد قدرت انها تكون علامة فارقة بتاني شغل اشتغلته وبعد الافكار الي قدمتها صارت مدربة وقادرة تحط خطة ونظام جديد وهون بدأ اول صدام رغم الدعم من المدير ووبعض الموظفين "
text.text_idx: #000013
text.text: دلال : " بواحده من المشاريع الي كنت أنا بشرف عليها كان لازم اروح أحضر اجتماع بما انه انا كنت شغاله بالقسم الفني فاحنا كنا بنناقش المخططات المعمارية قبل موافقات وقبل التفصيل وطلب المواد والى آخره فكنت انا رايحة على الاجتماع لأول مره وكنت رايحة لحالي بدون ما يكون معي حدا supervisor خلينا نقول فدخلت على قاعة الاجتماعات وكانت هناك طاولة طويلة جدا كانت كلها ذكور ، دخلت انا وعرفت عن نفسي دلال عبد الله مهندسة من شركة كذا ، مسؤولة عن كذا وكذا وكذا فكان هناك نظرة لا تخلوا من السخرية انه يعني انا شو جاية أعمل هون يعني وين مكاني من الاعراب بهذا الاجتماع وانه انا يعني بنوته رايحة تحضر الاجتماع وكذا وانه يعني للأسف نا أخدوني على محمل الجد ، هلا الدرس المستفاد هون انه ما أخدوني على محمل الجد بأكتر من case يعني دكتورة بالجامعة ما أخدتني على محمل الجد لأني كنت عم بحاول ألاقي هوية وشخصية لإلي وهما أخدوني على محمل الجد لأنه شكلي كان ممكن أصغر من عمري ممكن كانوا بدهم رجل بيقدروا يحكوا معه او في لغة معينه بيقدروا يحكوا مع بعض فيها ، الي بدي أحكيه انه ما نسمح لأي شخص بأحكامه المطلقة على المظهر انها تأثر علينا مش غلط انا انا أحاول أشوف انه في اشي مثلا ساعد او عزز بهذا الموضوع يعني صرت أنا أحاول بالاجتماعات اللاحقة انه البس اشي يعطيني ما بدي أكبرني بالعمر بس يعطيني عمري ، أكون لابسه اشي جدي أكتر ، الواحد بده يشتغل على body language تبعه ، بده يشتغل على شخصيته ، بده يكون واثق من نفسه لما بده يحكي ، بده يكون مركز بشو الموضوع الي بده يحكي فيه الشغل ، هاي الأمور ، المواقف الي تعرضتلها ، يعني أبدا ما خلتني اتراجع لورا او أخاف او أقول انا شو بيقعدني بين هادول بالعكس كان يعطيني اصرار ودعم أكتر وشوي معلش اسمحيلي هبة ارجع لخلفيتي بالطفولة لما كنت احكي عن طفولتي قولتلك انه راح اقولك شوي لقدام كيف أثرت فيا ، هلا انا اوك ، كنت ربيانا مع شباب وبتصرف زي الشباب وممكن كنت أحب العب زيهم والبس زيهم بس كمان بالمقابل كنت في كتير مواقف اتعرضلها مثلا كتير ماما تقولي ما بيصير تعملي هيك لأنه انتي بنت او ما بيصير تروحي على المكان الفولاني لأنه انتي بنت وهي أشياء يعني كانت كل العائلات الأردنية بهذاك الوقت بتفكر بنفس الطريقة يعني انا ما بدي أقول انه أهلي كانوا قامعيني بالعكس أبدا بس هو كانت كل العائلات المحافظة بهداك الوقت هيك كانت طبيعة حياتها ، فهذا الشي انتي ما يصير تعملي هيك انتي بنت او انه انتي ما بيصير تروحي ، ما بيصير تتاأخرى ما بيصير كذا ، كان بيعمل عندي غضب يعني كنت أحس انه في غضب جوايا ، ايش يعني انا بنت ما بيصير مثلا اطلع على المكان الفولاني لحالي او حتى أطلع ، فكرة الطلعة من الأساس لحالي كانت فكرة مستهجنه ، فكان هذا الموضوع فعليا يعملي غضب جوا فبتخيل هاد كله ضل موجود جوا انه انا لما اصير شخص معتمد على نفسه انا ما بدي هاي الفكرة تكون موجوده ، انا ما بدي يجوا يقولوا لأنه هاي بنت فهي ما بتقدر تعمل كذا او هاي البنت شو بيفهمها بكذا او هاي مش هون مكانها او او او فانا هذا الموضوع كنت دائما اشوفه قدامي لا اذا هما شايفيني انه انا هيك فانا لازم اوريهم انه هما الي نظرتهم غلط انه انا الي مكاني صح وانه انا بقدر أقعد معاكم واناقشكم وانا على نفس مستوى الفهم والخبرة والقدرة والمقدرة "
text.text_idx: #000014
text.text: هبة جوهر : " دلال تطورت في شغلها كتير وصارت تسلتم مشاريع لحالها بس هون اجى تحدي جديد الي هو الميزات والامتيازات الي بتنعطى للشباب وما بتنعطى للنساء مع انهم بشتغلوا بنفس المسى الوظيفية والمهام نفسها ، ورغم كل الحروب والمفاوضات الي عملتها ما كان في استجابة وقتها أعلنت موقف واضح وكان عباره عن استقالة "
text.text_idx: #000015
text.text: دلال : " طبعا بعد ما تركت الشغل مع الشركة ، اشتغلت مع أكتر من شركة تانية ، واحده من الشركات كانت مديرتي واحده ست هون كان في تحدي كتير كبير ، هون كان في البقاء للأقوى ، باختصار شديد يعني كان في محاربة ، انا الي بدي أقوله احنا للأسف اوقات المحاربة ما بتكون بس ان الرجل والمرأة او بحكم انه الست ما بتقدر تأدي وظيفتها على أكمل وجه ، بتكون المنافسة او المحاربة من المرأة ضد المرأة، للأسف هذا الي صار معي وصار معي بأشد و أبشع الطرق "
text.text_idx: #000016
text.text: هبة جوهر : " رغم هيك دلال ضلت تطور في مجال هندسة العمارة لكنها بعد تجربة طويلة شعرت انه هي ما بدها ضل موظفة
text.text_idx: #000017
text.text: دلال : " لظروف معينة قررت الشركة تسكر مكاتبها هون بعمان فهون انا قولت خلاص صارت التدابير من ربنا وقولت خلاص انهيت خدماتي معاهم وبهاي الأثناء كنت بدور على مدارس بتعطي دبلوم بتصميم الأزياء وللخياطة طبعا اتواصلت مع مدرسة بيكاسو وأخدت تفاصيل الدبلوم وبلشت direct معاهم من شهر واحد كان طبعا الي ٣ شهور مخلفة ابني ، كان ابني عمره ٣ شهور وبلشت بشهر واحد ب ٢٠١٩ بالدبلوم هلا هي نقلة نوعية ممكن بين الهندسة والفاشون بس انا كنت دائما أربط العمارة مع الفاشون وانا كان دائما عندي شغف بموضوع الأزياء والفاشون والستايل والملابس ، كيف بيعملوها وهيك عرفت لما اشوف قطعه هيك اقولهم هيك حسيت قلبي بيلهف كان الشغف بهذا الموضوع كنت بصير أحبه وكان مجال هيك بالنسبة لإلي هيك يعني مجال ممتع ، بحب أعرفها بحب اشتغل فيه هلا لاشك هي كانت مغامرة انه احول من كل هاي الفترة مع كل هاي الخبرة ، اجي اعمل فيها وكيف انا بدي ابطل وبدي أكون ، أغير من مهمتي لخياطة لمصممة أزياء بس هذا كله يعني بنرجع بنقول ما أثر فيا ، في هدف في سبيل انه انا اعمل الشي الي انه بحبه ، انا بالجامعة درست سنتين صيدلة ودرست عمارة ولكن كان كل ما حدا يسألني شو بتحبي تعملي خلينا نقول هاي احلامي وقت الجامعة كنت دائما احلم يكون عندي محل صغير وفيه كنت عم بحكي كنت دائما بحلم يكون عندي محل صغير ويكون فيه قطع من شغلي انا سواء قطع ملابس اكون انا مصمماها ومشتغلاته بايدي.
  هلا لما أخدت القرار، فكرت وقررت وبلشت بالتنفيذ انه خلاص انا بدي آخد دبلومة أزياء ، طرحت الفكرة على زوجي هلا زوجي الحمد لله من الأشخاص الداعمين لإلي يعني دائما بيحب يدعم أحلامي ، شغلي ، يعني انا امرأة عامله من لما اتزوجنا كان دائما يدعمني بهذا الموضوع ويدعم أحلامي ويدعم طموحاتي وانه انا ما بدي بس اكون بالبيت مع الولاد انا ما بقلل من قيمة هذا الاشي ، الست وين ما كانت هي بشتغل وظيفة يعني دورها بالبيت يعتبر من أصعب المهام ومن أصعب الوظائف فلما طرحت عليه هذا الموضوع أكيد دعمني وكمان استشرت أهلي أكيد كانوا داعمين لإلي بس كان فيه عندي هون تحدي انه بدي يصفي شي الي مصدر دخل بده يوقف يبطل موجود بل بالعكس بدي أصرف أكتر على شغل الدراسة والمواد والقماش وتكاليف الدبلوم والمصاريف وكذا خلصت الدبلوم بس للأسف دخلت كورونا وانا كنت خلاص مبلشة عم بحضر بدي أعمل collection وكذا ولكن للأسف باغتتنا الكورونا وهديك السنة تقريبا كل شي وقف بالعشرين وقفت الدنيا كلها وقفلت ، الشغل وقف ، الأحلام وقفت وانا حملت واجاني بيبي جديد وهذا كله انا كنت بعتبره شوي يعني انتكاسه لسه عم نحكي يا هادي وصارت الكورونا ووقعت كل شي واجه الحمل وفي بيبي بده يكون موجود على الطريق يعني خربطت كل الأشياء بلمحة بصر "
  هبة جوهر : " رغم هيك كملت دلال أحلامها والدنيا بس بلشت تمشي الأمور الي كانت واقفة ورجعت دلال بكل نشاط وحيوية ووسعت دائرة معارفها بلشت حلمها من جديد"
text.text_idx: #000018
text.text: دلال : " بال ٢٠٢٢ قررنا انا وصديقة لإلي ريهام بوجهلها التحية طبعا قررنا انه نعمل شركة ونفتح بوتيك الي هو سميناه circules cotton فتحناه ببداية ٢٠٢٢ شهر ٣ والحمد لله يعني خطواتنا خلينا نقول مش كبيرة خجولة شوي ولكنها ثابتة ان شاء الله "
text.text_idx: #000019
text.text: هبة جوهر : " دلال ما بتحس انه هي نقلت نقلة كبيرة لانه دائما كانت تلاقي خط بيوصل بين العمارة والفاشون "
text.text_idx: #000020
text.text: دلال : " هلا انا الي خلاني أحول او انقل هاي النقلة من العمارة للفاشون انا ما بعتبرها نقلة كتير كبيرة لأنه سبق وحكيت انه هو كله بيندرج تحت مسمى الفن ،يعني هي العمارة هي عبارة عن كسوة للمباني بنلبس المباني بطرق مختلفة اوقات بتكون fashionable اوقات بتكون classic اوقات بتكون high- techفي الها أكتر من مسمى نفس الشي بالفاشون بنلبس الناس احنا بنلبسهم sextines بنلبسهم classic بنلبسهم شو ما كان المدرسة او الاستايل الي بدنا نلبسهم ايه ، فانا بالنسبة لإلي الموضوع ما كانوا منفصلين عن بعض بالنهاية انا بدي احكي اشي كتير مهم انه انا كل الي حكيته هلا يمكن هو بيشكل نسبة ٢٠ ٪ من الرحلة الطويلة هاي الي بدي أنصح فيه البنات يمكن نصيحة صارت حفظناها عن غيب ، بس لازم دائما الشهادة تكون معانا سواء بدنا نشتغل فيها او ما بدنا نشتغل فيها هي بتكون موجودة وبتكون سلاح اذا احتجتيه ما راح يخذلك لازم دائما يكون عندنا ، نفكر بانه احنا نكون أشخاص معتمدين على ذاتنا مش على غيرنا ، لازم نفكر بهاي الطريقة ما نروح فيها للextreme ولكن لازم تكون موجودة انا لازم أعود نفسي على انه انا بدي أكون شخص منتج بهاي الحياة ، انا لما أكون شخص منتج بهاي الحياة ، لما أتعود ولما أعود نفسي على انه انا مبيصر أضل قاعد ، انا لازم أشتغل وقتها ما حدا راح يقدر يمنعني من اني أعمل أي شي انا حابه اني أحققه ، أي هدف حابه انا أسعاله وأروحله ما حدا بيقدر يمنعني عنه لما أنا أكون عندي استقرار واستقلال مادي وقتها أنا بقدر يكون الي شخصية بيكون الي وجود بيكون صاحبة كلمة وبيكون صاحبة قرار "
text.text_idx: #000021
text.text: بودكاست قصتها القصيرة
text.text_idx: #000022
text.text: دبي (أخبار الآن) تمكنت سلمى الزعبي من إنشاء مشروع لإنتاج مواد تجميلية من حليب الأتان، هذا المشروع عائلي لتمكين ابنها من إيجاد عمل، وبعد دراسة تمكنت من إنتاج الصابون والمواد التجميلية بجودة عالية. إعداد وتقديم: ...
text.text_idx: #000025
text.text: دبي (أخبار الآن) تعيش الكثير من السيدات تجربة السكن وحدهن، فما التحديات التي تواجههن وكيف يتغلبن عليها؟ مروى ستجيب عن الأسئلة من خلال قصتها إعداد وتقديم: هبة جوهر
text.text_idx: #000026
text.text: 40 سنة في تعليم قيادة السيارات للنساء
text.text_idx: #000027
text.text: دبي (أخبار الآن) نوفة القهيوي من الرائدات في تدريب قيادة السيارات وأول سيدة تمتلك مركزا لقيادة السيارات في الأردن، تروي قصتها وانعكاس المركز على المجتمع وعلى حياتها إعداد وتقديم: هبة جوهر
text.text_idx: #000028
text.text: دبي (أخبار الآن) تواجه السيدات تحديات كثيرة بعد الطلاق من أبرزها التحدي الاقتصادي والاجتماعي، في هذه الحلقة نتحدث عن نسب الطلاق والأسباب، وتروي سيدة التحديات التي واجهتها إعداد وتقديم: هبة جوهر
text.text_idx: #000029
text.text: دبي (أخبار الآن) ندى وصلت عمر الأربعين دون أن تتزوج في مجتمع يربط فرح الأنثى ونجاحها في الزواج، ستروي في هذه الحلقة كيف حققت ذاتها، وتفاعلت مع المجتمع إعداد وتقديم: هبة جوهر
text.text_idx: #000030
text.text: منى فارسة تقفز عن الحواجز والتحديات
text.text_idx: #000031
text.text: دبي (أخبار الآن) منى الحديد فارسة أردنية تتميز في بطولات الفروسية وفي القفز عن الحواجز، تمكنت من تجاوز التحديات وتحقيق الإنجازات. إعداد وتقديم: هبة جوهر
text.text_idx: #000032
text.text: 08:28 مقتل شاب فلسطيني برصاص الجيش الإسرائيلي
  قتلت قوة إسرائيلية خاصة، صباح الخميس، أمير أبو خديجة (25 عامًا)، بعد محاصرته داخل أحد المباني في عزبة شوفة في مدينة طولكرم.
  08:05 الصين تعلن إبعاد مدمرة أمريكية من "البحر الجنوبي".. وواشنطن تنفي
  07:47 هل أنت صائم؟ يوجد ملايين ممنوعين من الصيام
  07:21 الوكالة الذرية تحذر: الوضع في محطة زابوريجيا النووية "محفوفاً بالمخاطر"
  07:08 وفاة نجمة الإذاعة المصرية أبلة فضيلة
text.text_idx: #000033
text.text: قتلت قوة إسرائيلية خاصة، صباح الخميس، أمير أبو خديجة (25 عامًا)، بعد محاصرته داخل أحد المباني في عزبة شوفة في مدينة طولكرم.
text.text_idx: #000035
text.text: الصين تعلن إبعاد مدمرة أمريكية من "البحر الجنوبي".. وواشنطن تنفي
text.text_idx: #000036
text.text: الوكالة الذرية تحذر: الوضع في محطة زابوريجيا النووية "محفوفاً بالمخاطر"
text.text_idx: #000038
text.text: سرقة ثروات وتجنيد عاطلين.. كيف تهدد "فاغنر" مستقبل شباب إفريقيا؟
text.text_idx: #000041
text.text: من آسيا إلى القارة السمراء.. فاغنر تمددت في ما لا يقل عن 10 بلدان إفريقية "المبادرة العالمية لمكافحة الجريمة": فاغنر تهدم الاقتصاد والمجتمعات والمؤسسات الحكومية "مرصد الأزهر": الإرهابيون يجندون الشباب الباحثين عن فرص العمل في ...
text.text_idx: #000042
text.text: بعد أن أقنعتها بالانضمام إلى داعش.. صديقة شميمة بيغوم تسخر منها
text.text_idx: #000043
text.text: الملابس المستعملة.. موضة جديدة للشباب في العراق
text.text_idx: #000046